Asid oleik

Asid oleik adalah asid lemak omega-9 monotepu yang terdapat pada pelbagai sumber haiwan dan tumbuhan. Ia mempunyai formula C18H34O2 (or CH3(CH2)7CH=CH(CH2)7COOH).Pollution Prevention: Chapter 2 - Properties and Fates of Environmental Contaminants , slaid sampingan kepada  Bentuk tepu asid ini adalah asid stearik. Ia digunakan dalam minyak Lorenzo. 

 Sumber 
Trigliserida asid ini membentuk kebanyakan minyak zaitun dengan kurang daripada 2.0% asid bebas dalam minyak zaitun dara atau ia tidak boleh dimakan jika kepekatan asid melebihi tahap tersebut. Ia juga membentuk 59-75% minyak pecan, 61% minyak kanola, 36-67% minyak kacang tanah, 60% minyak macadamia, 20-85% minyak  bunga matahari (jenis berasid oleik tinggi), 15-20% minyak biji anggur, minyak buckthorn laut dan minyak bijan, dan 14% minyak biji popi.  Ia juga membentuk 22.18% kandungan lemak daripada buah spesies durian Durio graveolens.  Ia banjak didapati dalam banyak lemak haiwan, di mana ia terkandung sebanyak 37  hingga 56% dalam lemak ayam dan ayam belanda dan 44 sehingga 47% dalam lemak khinzir.

Asid ini merupakan asid lemak yang paling banyak dijumpai dalam tisu adipos manusia, serta asid kedua terbanyak secara keseluruhannya dalam badan manusia selepas  asid palmitik.

Kegunaan
Asid ini paling utamanya merupakan komponen dalam pelbagai jenis makanan melalui bentuk trigliseridanya, di mana kandungan asid tersebut dalam lemak haiwan dan minyak sayuran juga merupakan sebahagian darpada diet pemakanan manusia.

Bentuk garam natrium yang dihasilkan daripada asid ini merupakan komponen utama dalam pembuatan sebun sebagai bahan pengemulsi. Ia juga digunakan sebagai bahan pelembap. Jumlah kecil asid oleik digunakan sebagai bahan eksipien (excipient) dalam produk farmaseutikal, dan ia turut digunakan sebagai agen pengemulsi atau agen pelarut dalam produk--produk aerosol.

Penguraian asid oleik menghasilkan alkohol oleil.

 Rujukan 

 Pautan luar 
 NIST Chemistry Webbook

Kategori:Asid lemak
Kategori:Asid karboksilik